ടുണീഷ്യക്ക് ആദ്യ വനിതാ പ്രധാനമന്ത്രി ടൂണിസ് ടുണീഷ്യയുടെ ആദ്യ വനിതാ പ്രധാനമന്ത്രിയായി നജ്ല ബൗഡന് റോംദനെ പ്രസിഡന്റ് കൈസ് സെയ്ദ് പ്രഖ്യാപിച്ചു. രാജ്യത്ത് രാഷ്ട്രീയ പ്രതിസന്ധി രൂക്ഷമായി തുടരുന്നതിനിടെയാണ് പുതിയ പ്രധാനമന്ത്രി അധികാരമേല്ക്കുന്നത്. കോവിഡിനുശേഷം വന് സാമ്ബത്തിക പ്രതിസന്ധി നേരിടുകയാണ് രാജ്യം. സര്ക്കാര് നയങ്ങള്ക്കെതിരെ ആയിരക്കണക്കിനു പ്രതിഷേധക്കാര് തെരുവുകളിലേക്ക് ഇറങ്ങുകയും അക്രമം അഴിച്ചുവിടുകയും ചെയ്തതിനു പിന്നാലെയാണ് ജൂലൈ അവസാനം മുന് പ്രധാനമന്ത്രി ഹിഷെം മിഷെഷിയെ പ്രസിഡന്റ് കൈസ് സെയ്ദ് പുറത്താക്കി പാര്ലമെന്റ് പിരിച്ചുവിട്ടത്. പുതിയ സര്ക്കാര് രൂപീകരിക്കാന് ആഭ്യന്തരവും അന്തര്ദേശീയവുമായ സമ്മര്ദം വര്ധിച്ചതിനെത്തുടര്ന്ന് ഏകദേശം രണ്ടു മാസത്തിനുശേഷമാണ് ബൗഡന് ടുണീഷ്യന് പ്രധാനമന്ത്രിയായി അധികാരമേല്ക്കുന്നത്.